b"\n_START_ARTICLE_\nRani Pokhari\n_START_PARAGRAPH_\nRani Pokhari (nepalsko \xe0\xa4\xb0\xe0\xa4\xbe\xe0\xa4\xa8\xe0\xa5\x80 \xe0\xa4\xaa\xe0\xa5\x8b\xe0\xa4\x96\xe0\xa4\xb0\xe0\xa5\x80), ki pomeni 'kralji\xc4\x8din ribnik', prvotno znan kot Nhu Pukhu (Nepal Bhasa: \xe0\xa4\xa8\xe0\xa5\x8d\xe0\xa4\xb9\xe0\xa5\x82 \xe0\xa4\xaa\xe0\xa5\x81\xe0\xa4\x96\xe0\xa5\x82), ki pomeni 'nov ribnik', je zgodovinski umetni ribnik v sredi\xc5\xa1\xc4\x8du Katmanduja.  Zbiralnik v obliki kvadrata sega v 17. stoletje in je bil zgrajena na vzhodni strani takratnih meja mesta. Le\xc5\xbei tik ob nekdanjih mestnih vratih. Ribnik je eden izmed najbolj znanih znamenitosti Katmanduja in je znan po svojem verskem in estetskem pomenu. Njegove dimenzije so 180 m za 140 m. Po\xc5\xa1kodovan je bil v potresu leta 2015 in je obnavljen.\n_START_SECTION_\nGradnja\n_START_PARAGRAPH_\nRani Pokhari je leta 1670 zgradil kralj Pratap Malla, eden najbolj slavnih vladarjev rodbine Malla, ki je vladala Nepalu ve\xc4\x8d kot 600 let. Pratap Malla je zgradil zbiralnik, da je potola\xc5\xbeil svojo kraljico, ki je bila obupana zaradi \xc5\xbealovanja, ko je slon pogubil sina. Zbiral je vodo iz razli\xc4\x8dnih svetih krajev in soto\xc4\x8dij rek v Nepalu in Indiji, kot so jezero Gosaikunda, reka Muktinath, krajev Badrinath, Kedarnath in jo zlil v zbiralnik, da bi ga posvetil. _NEWLINE_Tempelj, posve\xc4\x8den Matrikeshwor Mahadev, obliki hindujskega bo\xc5\xbeanstva \xc5\xa0iva, stoji v sredi\xc5\xa1\xc4\x8du ribnika. Z ulice pridemo do njega po mostu. Na ju\xc5\xbenem nasipu Zbiralnika je velik kamnit kip slona, ki nosi slike Pratapa Malla in njegovih dveh sinov, Chakravartendra Malla in Mahipatendra Malla. Ribnik se polni z vodo, ki te\xc4\x8de skozi podzemni kanal._NEWLINE_Na \xc5\xa1tirih vogalih ribnika so \xc5\xa1tirje manj\xc5\xa1i templji: Bhairava templja na severozahodu in severovzhodu, Mahalaxmi tempelj na jugovzhodu in Gane\xc5\xa1a tempelj na jugozahodu. Templja na vzhodni strani zdaj le\xc5\xbeita znotraj obmo\xc4\x8dja Tri-Chandra kolid\xc5\xbea in policijske postaje, ki sta spodkopala njun kulturni pomen. _NEWLINE_Rani Pokhari je ograjen z \xc5\xbeeleznimi palicami in je odprt enkrat na leto v \xc4\x8dasu Bhai Tiki, peti in zadnji dan festivala Tihar (petdnevni praznik svetlobe) in festivala Chhath (starodavni hindujski vedski festival). V Rani Pokhari poteka vsako leto najve\xc4\x8dji festival Chhath na svetu._NEWLINE_Rani je posve\xc4\x8den tudi \xc5\xbeenskam, ki gredo v mrzlo vodo in molijo Bogu soncu.\n_START_SECTION_\nRani Pokhari napis\n_START_PARAGRAPH_\nZnan napis kralja Pratapa Malla je kamnita plo\xc5\xa1\xc4\x8da z napisom v treh jezikih: sanskrtu, nepal\xc5\xa1\xc4\x8dini in v Nepal Bhasa. Datiran je v Nepal Sambat 790 (1670 n. \xc5\xa1t.) in opisuje gradnjo Rani Pokhari in njegov verski pomen. Omenja tudi pet brahmanov, pet pradhanov (glavnega ministra) in pet Khas Magarjev kot pri\xc4\x8de.\n_START_SECTION_\nZahodne reference\n_START_PARAGRAPH_\nMed najstarej\xc5\xa1imi omembami Rani Pokhari je zapis italijanskega jezuita Ippolita Desiderija, ki je leta 1721 obiskal Katmandu, ko so Nepalu vladali kralji rodbine Malla. Potoval je iz Tibeta v Indijo in v svojem potopisu omenil velik ribnik pred glavnimi mestnimi vrati, s stopnicami in bre\xc5\xbeinami, ki so se spu\xc5\xa1\xc4\x8dale do vode. O\xc4\x8de je tudi zapisal, da je bil v sredi\xc5\xa1\xc4\x8du visok stolp, ki je le\xc5\xbeal na veli\xc4\x8dastnem podstavku. _NEWLINE_\xc4\x8castnik britanske vojske William Kirkpatrick, ki je leta 1793 obiskal Katmandu, je zapisal, da je blizu severovzhodnega dela mesta \xc5\xa1tirikotni rezervoar vode. Opozoril je tudi na obstoj \xc5\xa1tevilnih templjev na straneh Rani Pokhari, od katerih so bili nekateri zelo visoki in veliki. [10\n_START_SECTION_\nZnane strukture\n_START_PARAGRAPH_\nRani Pokhari je obdan z zgodovinskimi stavbami in znamenitimi objekti. Stolp z uro Ghantaghar je \xc4\x8dez cesto na vzhodni strani ribnika. Prvotni stolp z uro, ki je imel bolj izpopolnjeno arhitekturo, je bil uni\xc4\x8den med velikim potresom leta 1934. Sedanji stolp z uro je bil zgrajen po potresu. Stoji v prostorih Tri-Chandra kolid\xc5\xbea, prve \xc5\xa1ole v dr\xc5\xbeavi, ki je bila ustanovljena leta 1918._NEWLINE_Na zahodni strani Rani Pokhari stoji \xc5\xa1e ena zgodovinska stavba, srednja \xc5\xa1ola Durbar, zgrajena leta 1854. To je prva \xc5\xa1ola v Nepalu, ki je nudila izobra\xc5\xbeevanje skupaj z modernimi metodami. Na za\xc4\x8detku je srednja \xc5\xa1ola Durbar sprejela le otroke vladajo\xc4\x8dih razredov. Odprta je bila za \xc5\xa1ir\xc5\xa1o javnost leta 1902._NEWLINE_Tundikhel, paradni prostor in slovesno travno polje ter znamenitost Katmanduja, se je nekdaj raz\xc5\xa1iril z ju\xc5\xbene strani Rani Pokhari. Odsek ob ribniku je bil sredi 1960-ih let ograjen in spremenjen v javni park in cvetli\xc4\x8dni vrt."